
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 6 


12 Ιανουάριου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων στην Εταιρεία «Εγνατία 
Οδός Α.Ε.» για τις μελέτες των τμημάτων των Κά¬ 
θετων Αξόνων: α) Τμήμα Κ4-Κ5-κόμβος Κ5, και 

β) τμήμα ΚΙ σύνδεση με 6° προβλήτα. 1 

Κατάργηση Νομικού Προσώπου του Δήμου Βόχας με 
την επωνυμία «Σχολική Επιτροπή Γυμνασίου - Λυ¬ 
κείου Δημ. Διαμ/τος Ζευγολατείου του Δήμου Βό¬ 
χας Ν. Κορινθίας. 2 

Σύσταση Νομικού Προσώπου στο Δήμο Βόχας, με την 
επωνυμία «Ενιαία Σχολική Επιτροπής Γ υμνασίου - 
Λυκείου και 1ου Τ.Ε.Ε. Δημ. Διαμερίσματος Ζευγο¬ 
λατείου» Δήμου Βόχας Ν. Κορινθίας. 3 

Η γνωστοποιηθείσα σύμφωνα με το άρθρο 4β του 
Ν. 703/77, όπως ισχύει, απόκτηση απάτην Εταιρεία 
«ΜΥΛΟΙ ΘΡΑΚΗΣ - I. ΟΥΖΟΥΝΟΠΟΥΛΟΣ ΑΕ» του 
45% του Μ.Κ. της Εταιρείας «ΜΥΛΟΙ ΑΣΩΠΟΥ 
ΑΒΕΕ ΕΙΔΩΝ ΔΙΑΤΡΟΦΗΣ ΚΑΙ ΑΝΤΙΠΡΟΣΩΠΕΙΩΝ» 4 
Η από 21.4.1999 αίτηση της Εταιρείας «ΑΝΕΓΕΡΣΗ 
ΑΕΒΕ» για τη λήψη ασφαλιστικών μέτρων, σύμ¬ 
φωνα με το άρθρο 9 παρ. 4 του Ν. 703/77, όπως 
ισχύει, κατά α) του X. Σαμόλαδά, β) του Β. Σαμόλα¬ 
δά, ως νομίμων εκπροσώπων της επιχειρήσεως 
«ΑΜΜΟΡΥΧΕΙΑ ΑΞΙΟΥ-ΣΑΜΟΛΑΔΑ» και γ) του Ν. 
Μπούτση, εμπόρου λατομικών προϊόντων. 5 


ΑΠΟΦΑΣΕΙ Σ 

Αριθ. ΔΜΕΟ/α/0/3045 (1) 

Μεταβίβαση αρμοδιοτήτων στην Εταιρεία «Εγνατία Οδός 
Α.Ε.» για τις μελέτες των τμημάτων των Κάθετων Αξό¬ 
νων: α) Τμήμα Κ4-Κ5-κόμβος Κ5, και β) τμήμα ΚΙ σύν¬ 
δεση με 6° προβλήτα. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με τις διατάξεις: 

1. Το Ν. 1558/85 «Κυβέρνηση και Κυβερνητικά Όργανα» 
(ΦΕΚ 137/Α7/26.7.89). 

2. Το Ν. 1418/84 «Δημόσια Έργα και ρυθμίσεις συναφών 
θεμάτων» όπως τροποποιήθηκε με το Ν. 2229/94 και 


ισχύει σήμερα. 

3. Το Ν. 716/77 «Περί μητρώου μελετητών και αναθέσεως 
και εκπονήσεως μελετών» και των εκτελεστικών του Π.Δ. 

4. Το Π.Δ. 71/93 (ΦΕΚ 30/Α'/11.3.93) «Καθορισμός 
αρμοδιοτήτων που διατηρούνται από τον Υπουργό και τις 
Περιφερειακές Υπηρεσίες της ΓΓΔΕ/ΥΠΕΧΩΔΕ». 

5. Την Δ16α/04/773/29.11.90 Κ.Υ.Α. «περί εξαίρεσης δι¬ 
οικητικών πράξεων από τον κανόνα των τριών υπογραφών». 

Έχοντας υπόψη: 

1. Τις διατάξεις των παραγρ. 6, 7 και 19 του άρθρου 5 
του Ν. 2229/94. 

2. Τιςδιατάξειςτηςπαραγρ. 3του άρθρου 16του Ν. 2308/95. 

3. Την Δ17α/02/69/ΦΝ380/10.11.94 ΚΥΑ «περί ιδρύσεως 
της εταιρείας Εγνατία Οδός ΑΕ». 

4. Το ότι σύμφωνα με τις παραπάνω διατάξεις για τις σε 
εξέλιξη συμβάσεις μελετών και για τις σε εξέλιξη διαδικα¬ 
σίες ανάθεσης μελετών που εμπίπτουν στις μνημονευό¬ 
μενες στην παραγρ. 19 του άρθρου 5 του Ν. 2229/94 πε¬ 
ριπτώσεις, πρέπει να εκδίδεται σχετική απόφαση Υπουρ¬ 
γού ΠΕΧΩΔΕ περί μεταβίβασης όλων των δικαιωμάτων 
και υποχρεώσεων του Ελληνικού Δημοσίου από τις αντί¬ 
στοιχες συμβάσεις και τις αντίστοιχες διαδικασίες δημο- 
πράτησης. 

5. Τη Δ1 /0/12/122/8.8.95 απόφαση του Υπουργού 
ΠΕ.ΧΩ.Δ.Ε. «περί εγκρίσεωςτου καταστατικού της Εγνα- 
τίας Οδού Α.Ε.». 

6. Την ΔΜΕΟ/ε/Ο/222/8.8.95 Απόφαση του Υπουργού 
ΠΕΧΩΔΕ, με την οποία εξουσιοδοτήθηκε η ΔΣΕ τ. 3ης 
ΠΥΔΕ για την διαχείριση των μελετών του τμήματος Κ4- 
Κ5 και κόμβος Κ5. 

7. Την Δ1α/1187/29.7.88 Απόφαση του Υπουργού ΠΕ¬ 
ΧΩΔΕ με την οποία εξουσιοδοτήθηκε η ΔΣΕ τ. 3 ης ΠΥΔΕ 
για την διαχείριση των μελετώντου τμήματος ΚΙ σύνδεση 
με 6° προβλήτα. 

8. Την Απόφαση της 5ης τακτικής συνεδρίασης της επι¬ 
τροπής παρακολούθησης του Επιχειρησιακού Προγράμ¬ 
ματος Προσβάσεις και Οδικοί Άξονες (ΕΠ/ΠΟΑ) της 
3.4.1998, δια της οποίας αποφασίσθηκε να αναλάβει η 
ΕΟΑΕ την επισκόπηση και ολοκλήρωση των μελετών κα¬ 
θώς και τον προγραμματισμό υλοποίησης του έργου των 
καθέτων αξόνων της Εγνατίας Οδού. 

Και αφού λάβαμε υπόψη: 

1. Την ανάγκη προώθησης των υπόψη έργων προς δη- 
μοπράτηση. 

2. Το γεγονός ότι δεν ολοκληρώθηκαν οι διαδικασίες 
τελικής παραλαβής και αποπληρωμής των Αναδοχών με¬ 
λετητών για τις μέχρι την ημερομηνία παραλαβής εκτελε¬ 
σθείσες μελετητικές εργασίες, με εντολές των Υπηρε- 
σιώντου ΥΠΕΧΩΔΕ, στο σύνολο των μελετητών. 

3. Τις αντικειμενικές δυσκολίες που αντιμετωπίζει η 
ΕΓΝΑΤΙΑ ΟΔΟΣ Α.Ε.: 

α) Για την διενέργεια των απαιτουμένων διαδικασιών 
περαίωσηςτων συμβάσεων μελετών τμημάτων των καθέ¬ 
των αξόνων της Εγνατίας Οδού (τυχόν υπολειπόμενες 
εγκρίσεις μελετών για την οικονομική τακτοποίηση των 
αναδοχών, τελικοί συγκριτικοί πίνακες, τελική παραλαβή 
μελετών και αποπληρωμές), για τις οποίες έχει ήδη ολο¬ 
κληρωθεί η εκπόνηση μελετών με εντολές Υπηρεσιώντου 
ΥΠΕΧΩΔΕ. 

β) Γ ια την έγκαιρη ολοκλήρωση των διαδικασιών ελέγ¬ 
χου και έγκρισης των ανωτέρω μελετών που είναι τμήμα¬ 
τα των καθέτων αξόνων της Εγνατίας Οδού, που βρίσκο¬ 
νται σε διάφορα στάδια εκπόνησης τους με βάση εντολές 
που έχουν δοθεί από Υπηρεσίες του ΥΠΕΧΩΔΕ και στη 
συνέχεια για τη διενέργεια των απαιτουμένων διαδικα¬ 
σιών ολοκλήρωσης (αποπληρωμή, παραλαβή κ.τ.λ.) των 
υπόψη συμβάσεων μελετών, αποφασίζουμε: 

1. Για όλες τις μελέτες των Κάθετων Αξόνων: α) Τμήμα 
Κ4-Κ5 κόμβος Κ5, και β) τμήμα ΚΙ σύνδεση με 6° προβλή¬ 
τα η Περιφερειακή Υπηρεσία - ΔΔΕ Κεντρικής Μακεδο¬ 
νίας (ΔΣΕτ. 3ης ΠΥΔΕ) αναλαμβάνει την υποχρέωση: 

α) Να εγκρίνει ότι μελέτες έχουν συνταχθεί με εντολές 
Υπηρεσιών του ΥΠΕΧΩΔΕ, χωρίς να εκδοθούν νεώτερες 
εντολές, β) Να συντάξει και να εγκρίνει τακτοποιητικούς 
Σ. Π. αρμοδίως, με τους οποίους να περαιώνεται το μελε¬ 
τητικό έργο και στη συνέχεια να γίνει παραλαβή των με¬ 
λετών. γ) Να συντάξει και να υπογράψει λογαριασμούς 
των μελετών, μέχρι το ύψος του εγκεκριμένου ορίου πλη- 
ρωμώντου Συγκριτικού Πίνακα (Σ.Π.) και να τους πληρώ¬ 
σει. δ) Να αποστείλει άμεσα, εντός 15 ημερών από την 
υπογραφή της απόφασης 3 (τρεις) πλήρεις σειρές των 
μελετών και των διαφανειών τους, ε) Η περαίωση όλων 
των παραπάνω διαδικασιών να ολοκληρωθεί μέσα σε διά¬ 
στημα δύο (2) μηνών από την υπογραφή της απόφασης. 

2. Η εταιρεία «Εγνατία Οδός Α. Ε.» να αναθέσει και επι- 
βλέψει το υπολειπόμενο μελετητικό αντικείμενο των Κά¬ 
θετων Αξόνων: α) Τμήμα Κ4-Κ5 - κόμβος Κ5, β) τμήμα ΚΙ 
σύνδεση με 6° προβλήτα για την ολοκλήρωση των μελε¬ 
τών και δημοπράτηση του έργου. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1999 

Ο ΥΠΟΥΡΓΟΣ 

Κ. ΛΑΛΙΩΤΗΣ 
-*- 

( 2 ) 

Κατάργηση Νομικού Προσώπου του Δήμου Βόχας με την 
επωνυμία «Σχολική Επιτροπή Γυμνασίου - Λυκείου Δημ. 
Διαμ/τος Ζευγολατείουτου Δήμου Βόχας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρ. 203 Π.Δ. 410/95 «περί κωδι¬ 
κοποίησης σε ενιαίο κείμενο όλων των ισχυουσών διατά¬ 
ξεων του Δ.Κ.Κ.». 


2. Τηναριθ. 14.499/12.8.91 προηγούμενη απόφαση του 
Νομάρχη Κορινθίας, περί σύστασης Νομ. Προσώπου με 
την επωνυμία «Σχολική Επιτροπή Γυμνασίου - Λυκείου 
Ζευγολατείου όπως αυτή τροποποιήθηκε μεταγενέστερα 
με την αριθμ. 2150/23, απόφαση Γεν. Γραμματέα Περιφέ¬ 
ρειας Πελοποννήσου. 

3. Την αριθμ. 291/99 νόμιμα ληφθείσα απόφαση του Δη¬ 
μοτικού Συμβουλίου Βόχας περί κατάργησης της «Σχολι¬ 
κής Επιτροπής Γ υμνασίου - Λυκείου Δημοτ. διαμερίσμα¬ 
τος Ζευγολατείου» δεδομένου ότι με τα παραπάνω σχο¬ 
λεία θα καταργηθεί και το Ιο Τ.Ε.Ε. 

4. Τις διατάξεις του άρθρου 27 του Ν. 2081/92 που ρυθ¬ 
μίζει τον έλεγχο των δαπανών που προκαλούν οι κανονι¬ 
στικές διοικητικές πράξεις, αποφασίζουμε: 

Ανακαλούμε την αριθμ. 14.499/12.8.91 προηγούμενη 
απόφαση Νομάρχη Κορινθίας όπως αυτή τροποποιήθηκε 
μεταγενέστερα με την αριθ. 2150/23 όμοια του Γεν. 
Γραμματέα Περ/ας Πελ/σου και καταργούμε το Νομικό 
Πρόσωπο με την επωνυμία «Σχολική Επιτροπή Γ υμνασίου 
- Λυκείου Δημ. Διαμ/τος Ζευγολατείου Δήμου Βόχας». 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού ούτε 
εις βάρος του οικείου ΟΤΑ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κόρινθος, 24 Δεκεμβρίου 1999 
Ο Γ ενικός Γ ραμματέας 
ΑΝΤΩΝΗΣ ΜΑΤΣΙΓΚΟΣ 
-*- 

Αριθ. οικ. 20796 (3) 

Σύσταση Νομικού Προσώπου στο Δήμο Βόχας, με την 
επωνυμία «Ενιαία Σχολική Επιτροπής Γ υμνασίου - Λυ¬ 
κείου και 1ου Τ.Ε.Ε. Δημ. Διαμερίσματος Ζευγολατεί¬ 
ου» Δήμου Βόχας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1 .Τις διατάξεις του άρθρου 203 Π.Δ. 410/95 «περί κωδι¬ 
κοποίησης σε ενιαίο κείμενο των ισχυουσών διατάξεων 
του Δ.Κ.Κ.». 

2. Τιςδιατάξειςτου άρθρου 27 Ν. 2081/92που ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις. 

3. Την αριθμ. 291/99 νόμιμα ληφθείσα απόφαση του Δη¬ 
μοτικού Συμβουλίου Βόχας περί σύστασης ιδίου Νομικού 
Προσώπου με την επωνυμία «Ενιαία Σχολική Επιτροπής 
Γυμνασίου - Λυκείου και 1ου Τ.Ε.Ε. Δημ. Διαμερίσματος 
Ζευγολατείου»Δήμου Βόχας Ν. Κορινθίας, αποφασίζουμε: 

Συνιστούμε στο Δημοτικό Διαμέρισμα Ζευγολατιού του 
Δήμου Βόχας ίδιο Νομικό Πρόσωπο με την επωνυμία 
«Ενιαία Σχολική Επιτροπής Γ υμνασίου - Λυκείου και 1ου 
Τ.Ε.Ε. Δημ. Διαμερίσματος Ζευγολατείου» Δήμου Βόχας 
του οποίου ο σκοπός και οι πόροι είναι οι εξής: 

Σκοπός: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας θέρμανσης, φωτισμού 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους. 

γ) Η εισήγηση προς την Δ/νση Δευτεροβάθμιας Εκπαί¬ 
δευσης για τον εφοδιασμό από τον Οργανισμό Σχολικών 
Κτηρίων των Σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων 
με βιβλία για τις σχολικές βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας των σχολικών 
μονάδων. 

Πόροι: 

α) Η ετήσια επιχορήγηση του Κράτους, 
β) Η ετήσια επιχορήγηση του Δήμου που ανέρχεται σε 
500.000 δρχ. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Πρόσοδοι από την περιουσία του. 
ε) Είσπραξη από το αντίτιμο των παρεχομένων πραγμά¬ 
των ή υπηρεσιών. 

Το Νομικό Πρόσωπο θα εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και σε περίπτωση που αυτοί κωλύονται α¬ 
πό τον Πρόεδρο. 

Από τις διατάξεις της παρούσας απόφασης, προκαλεί- 
ται δαπάνη σε βάρος του Προϋπολογισμού του Δήμου 
Βόχας, ύψους 500.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 24 Δεκεμβρίου 1999 

Ο Γ ενικός Γ ραμματέας 
ΑΝΤΩΝΗΣ ΜΑΤΣΙΓΚΟΣ 

-♦- 

ΑΠΟΦΑΣΗ ΑΡΙΘΜ. 94/11/1999 (4) 

Η γνωστοποιηθείσα σύμφωνα με το άρθρο 4β του Ν. 
703/77, όπως ισχύει, απόκτηση απάτην Εταιρεία «ΜΥ¬ 
ΛΟΙ ΘΡΑΚΗΣ -1. ΟΥΖΟΥΝΟΠΟΥΛΟΣ ΑΕ»του 45%του 
Μ.Κ. της Εταιρείας «ΜΥΛΟΙ ΑΣΩΠΟΥ ΑΒΕΕ ΕΙΔΩΝ 
ΔΙΑΤΡΟΦΗΣ ΚΑΙ ΑΝΤΙΠΡΟΣΩΠΕΙΩΝ». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γ.Γ. Εμπορίου του Υ¬ 
πουργείου Ανάπτυξης την 14η Οκτωβρίου 1999, ημέρα 
Πέμπτη και ώρα 9:30 π.μ. με την εξής σύνθεση: 
Πρόεδρος: Σταύρος Αργυρόπουλος 
Μέλη: 

Μιχαήλ Φράγκος, κωλυομένου του τακτικού Νικολάου 
Στυλιανάκη, 

Βλάσιος Ασημακόπουλος, 

Χαρίλαος Χάρακας, 

Κωνσταντίνος Ηλιόπουλος, και 

Εμμανουήλ Αντωνόπουλος, κωλυομένου του τακτικού 
Λεωνίδα Νικολούζου 

Γ ραμματέας: Αλεξάνδρα-Μαρία Ταραμπίκου. 

Τα λοιπά τακτικά και αναπληρωματικά μέλη απούσιαζαν 
λόγω δικαιολογημένου κωλύματος. 

θέμα της συνεδριάσεως ήταν η από 21.7.1999 γνωστο¬ 
ποιηθείσα, σύμφωνα με το άρ. 4β του Ν. 703/77, όπως 
ισχύει, απόκτηση, από την εταιρεία ΜΥΛΟΙ ΘΡΑΚΗΣ - I. 
ΟΥΖΟΥΝΟΠΟΥΛΟΣ Α.Ε., του 45% του μετοχικού κεφα¬ 


λαίου της Εταιρείας ΜΥΛΟΙ ΑΣΩΠΟΥ ΑΝΩΝΥΜΟΣ ΒΙΟ¬ 
ΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΕΙΔΩΝ ΔΙΑΤΡΟ¬ 
ΦΗΣ ΚΑΙ ΑΝΤΙΠΡΟΣΩΠΕΙΩΝ, θυγατρικής κατά 99,999% 
της Εταιρείας ΑΛΛΑΤΙΝΗ ΑΒΕΕ ΕΙΔΩΝ ΔΙΑΤΡΟΦΗΣ, 
ΑΝΤΙΠΡΟΣΩΠΕΙΩΝ, ΤΕΧΝΙΚΩΝ, ΤΟΥΡΙΣΤΙΚΩΝ ΚΑΙ ΝΑΥ¬ 
ΤΙΛΙΑΚΩΝ ΕΠΙΧΕΙΡΗΣΕΩΝ. 

Κατά την συνεδρίαση παρέστησαν οι Εταιρείες ΑΛΛΑ- 
ΤΙΝΗ ΑΒΕΕ ΕΙΔΩΝ ΔΙΑΤΡΟΦΗΣ, ΑΝΤΙΠΡΟΣΩΠΕΙΩΝ, ΤΕ¬ 
ΧΝΙΚΩΝ, ΤΟΥΡΙΣΤΙΚΩΝ ΚΑΙ ΝΑΥΤΙΛΙΑΚΩΝ ΕΠΙΧΕΙΡΗΣΕ¬ 
ΩΝ και ΜΥΛΟΙ ΘΡΑΚΗΣ - I. ΟΥΖΟΥΝΟΠΟΥΛΟΣ Α.Ε. δια 
του πληρεξουσίου δικηγόρου των Ιωάννου Δρυλλεράκη. 

Στην αρχή της συνεδριάσεως τον λόγο έλαβε η Γενική 
Εισηγήτρια, Σοφία Καμπερίδου, η οποία ανέπτυξε την με 
αριθμ. πρωτ. 1823/7.10.1999 Εισήγηση της Γραμματείας 
της Επιτροπής Ανταγωνισμού και κατέληξε αναφέροντας 
ότι, κατά την κρίση της Γραμματείας, η γνωστοποιηθείσα 
συναλλαγή δεν αποτελεί πράξη συγκέντρωσης σύμφωνα 
με το άρθρο 4 επ. του Ν. 703/77, όπως ισχύει, αλλά σύ¬ 
μπραξη επιχειρήσεων η οποία εμπίπτει στις διατάξεις του 
άρθρου 1 του ιδίου ως άνω νόμου καιπροτείνονταςτη χο¬ 
ρήγηση εξαίρεσης, σύμφωνα με την παράγρ. 3 του ιδίου 
άρθρου, από την απαγόρευσης της παραγρ. 1 αυτού, για 
περίοδο δέκα (10) ετών από τη δημοσίευση της σχετικής 
απόφασης της Επιτροπής. Κατόπιν το λόγο έλαβαν τα εν¬ 
διαφερόμενο μέρη, τα οποία συντάχθηκαν με την άποψη 
της Γ ραμματείας και ζήτησαν από την Επιτροπή τη χορή¬ 
γηση εξαίρεσης από την απαγόρευση της παραγρ. 1 του 
άρθρου Ιτου Ν. 703/77, όπως ισχύει, σύμφωνα με την 
παράγρ. 3 αυτού. Ο Πρόεδρος της Επιτροπής έδωσε 
προθεσμία στα ενδιαφερόμενο μέρη, μέχρι τις 15 Οκτω¬ 
βρίου 1999, για να προσκομίσουν υπομνήματα. 

Η Επιτροπή Ανταγωνισμού σε Ολομέλεια συνήλθε σε 
διάσκεψη την 5η Νοεμβρίου 1999, ημέρα Παρασκευή και 
ώρα 9.30 π.μ., στην αίθουσα 611 του Υπουργείου Ανά¬ 
πτυξης (Γ.Γ. Εμπορίου), την οποία συνέχισε και ολοκλή¬ 
ρωσε στις 10 Νοεμβρίου 1999, ημέρα Τετάρτη και ώρα 
9.30 π.μ., κατά την οποία, αφού έλαβε υπόψη της τα στοι¬ 
χεία του φακέλου, την Εισήγηση της Γραμματείας, τις 
απόψεις που διετύπωσαν εγγράφως και προφορικώς τα 
ενδιαφερόμενο μέρη κατά την συζήτηση της υποθέσεως, 
καθώς και τα υπομνήματα που οι διάδικοιτης υπέβαλαν, 

ΣΚΕΦΘΗΚΕ ΩΣ ΕΞΗΣ 

I. Με το από 20.7.1999 (αρ. πρωτ. 1408/21.7.1999) έγ¬ 
γραφο της εταιρείας υπό την επωνυμία ΑΛΛΑΤΙΝΗ ΑΝΩ¬ 
ΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΕΙΔΩΝ 
ΔΙΑΤΡΟΦΗΣ, ΑΝΤΙΠΡΟΣΩΠΕΙΩΝ, ΤΕΧΝΙΚΩΝ, ΤΟΥΡΙΣΤΙ¬ 
ΚΩΝ ΚΑΙ ΝΑΥΤΙΛΙΑΚΩΝ ΕΠΙΧΕΙΡΗΣΕΩΝ και το διακριτι¬ 
κό τίτλο ΑΛΛΑΤΙΝΗ Α.Ε. (εφεξής ΑΛΛΑΤΙΝΗ), η οποία 
εδρεύει στον Δήμο Θεσσαλονίκης (οδός Λασκαράτου, 
αριθ. 2) και εκπροσωπείται νόμιμα, γνωστοποιήθηκε στη 
Γραμματεία της Επιτροπής Ανταγωνισμού σύμφωνα με 
το άρθρο 4βτου Ν. 703/77, όπως ισχύει, η πρόθεση της ε¬ 
ταιρείας υπό την επωνυμία ΜΥΛΟΙ ΘΡΑΚΗΣ -1. ΟΥΖΟΥ- 
ΝΟΠΟΥΛΟΣ Α.Ε. (εφεξής ΜΥΛΟΙ ΘΡΑΚΗΣ), η οποία έχει 
έδρα το Δήμο Αλεξανδρουπόλεως και εκπροσωπείται νό¬ 
μιμα να συμμετάσχει κατά ποσοστό 45% στο μετοχικό κε¬ 
φάλαιο της εταιρείας υπό την επωνυμία ΜΥΛΟΙ ΑΣΩΠΟΥ 
Α.Β.Ε.Ε., η οποία είναι θυγατρική εταιρεία της ΑΛΛΑΤΙΝΗ. 
Το υπόλοιπο 55% του κεφαλαίου παραμένει εις χείρας 
της εταιρείας ΑΛΛΑΤΙΝΗ. Με το έγγραφο αυτό ζητείται η 
έγκριση της συμμετοχής αυτής, την οποία η γνωστοποι¬ 
ούσα εταιρεία χαρακτηρίζει ως συγκέντρωση. Με το ίδιο 

έγγραφο η γνωστοποιούσα εταιρεία δηλώνει ότι εφ’ όσον 
κριθεί ότι η γνωστοποιούμενη συναλλαγή δεν συνιστά συ¬ 
γκέντρωση κατά την έννοια του άρθρου 4 του Ν. 703/77, 
υποβάλει αίτημα παροχής αρνητικής πιστοποιήσεως βά¬ 
σει του άρθρου 11, άλλως αίτημα χορηγήσεως απαλλα¬ 
γής (εξαιρέσεως) βάσει του άρθρου 1 παρ. 3 του Ν. 
703/77. 

II. Με την από 23 Μαρτίου 1999 «σύμβαση σύστασης α¬ 
νώνυμης εταιρείας», συστήθηκε από την Εταιρεία ΑΛΛΑ- 
ΤΙΝΗ και τον Μιχαήλ Τόσο, Ανώνυμη Εταιρεία με την ε¬ 
πωνυμία ΜΥΛΟΙ ΑΣΩΠΟΥ Α.Β.Ε.Ε. (εφεξής ΜΥΛΟΙ ΑΣΩ¬ 
ΠΟΥ). Το μετοχικό της κεφάλαιο ορίσθηκε σε 20.000.000 
δρχ. διαιρεμένο σε 4.000 κοινές μετοχές, έκτων οποίων η 
ΑΛΛΑΤΙΝΗ ανέλαβε 3.999 μετοχές (ποσοστό 99,99%), ο 
δε Μ. Τόσος ανέλαβε 1 μετοχή (ποσοστό 0,01%). Στην 
Έκτακτη Γενική Συνέλευση των μετόχων της εταιρείας, 
την 5η Απριλίου 1999 αποφασίσθηκε η αύξηση του μετο¬ 
χικού της κεφαλαίου κατά 1.280.000.000 δρχ., διαιρούμε¬ 
νο σε 256.000 ονομαστικές μετοχές. Κατόπιν τούτου, το 
μετοχικό κεφάλαιο της εταιρείας θα ανέλθει στο ποσό 
των 1.300.000.000 δρχ. Στο συνολικό μετοχικό κεφάλαιο 
της Εταιρείας ΜΥΛΟΙ ΑΣΩΠΟΥ θα συμμετέχουν η ΑΛΛΑ- 
ΤΙΝΗ με ποσοστό 55% και 142.999 μετοχές, οι ΜΥΛΟΙ 
ΘΡΑΚΗΣ με ποσοστό 45% και 117.000 μετοχές και ο Μι¬ 
χαήλ Τόσος με 1 μετοχή αξίας 5.000 δρχ. Η καταβολή του 
ποσού από την Εταιρεία ΜΥΛΟΙ ΘΡΑΚΗΣ, το οποίο είναι 
απαραίτητο για την κάλυψη του συνόλου των αδιάθετων 
μετοχών της Εταιρείας ΜΥΛΟΙ ΑΣΩΠΟΥ προκειμένου η 
Εταιρεία ΜΥΛΟΙ ΘΡΑΚΗΣ να αποκτήσει συνολικό ποσο¬ 
στό συμμετοχής 45% στην αύξηση του μετοχικού κεφα¬ 
λαίου της εν λόγω εταιρείας, είχε προβλεφθεί να ολοκλη¬ 
ρωθεί στις 11.10.1999, ημερομηνία, κατά την οποία έληγε 
η προθεσμία που είχε ορισθεί από τη Γενική Συνέλευση. 

Σύμφωνα εξ άλλου με έγγραφη δήλωση του πληρεξου¬ 
σίου δικηγόρου της γνωστοποιούσας εταιρείας από 
12.8.1999 (αριθμ. πρωτ. 1537/12.8.99), διευκρινίζεται ότι 
η πρόθεση συμμετοχής της Εταιρείας ΜΥΛΟΙ ΘΡΑΚΗΣ 
στο μετοχικό κεφάλαιο της Εταιρείας ΜΥΛΟΙ ΑΣΩΠΟΥ 
δεν συνοδεύεται από δικαίωμα συμμετοχής της στο Δ.Σ. 
ή στη διοίκηση της εταιρείας, και ότι δεν θα υπάρξει οποι¬ 
αδήποτε επί του θέματος τροποποίηση του καταστατικού 
της τελευταίας. Επί πλέον δηλώθηκε ότι η υπό κρίση συ¬ 
ναλλαγή δεν θεμελιώνεται σε έγγραφη συμφωνία μεταξύ 
των συμβαλλομένων μερών, ακριβώς διότι δεν υπάρχουν 
ιδιαίτεροι όροι, οι οποίοι θα έπρεπε να καλυφθούν συμ- 
βατικώς. Αργότερα όμως δια του από 14.10.99 υπομνή¬ 
ματος του αυτού δικηγόρου δηλώθηκε ότι μελλοντικώς 
είναι πιθανόν οι ΜΥΛΟΙ ΘΡΑΚΗΣ να συμμετάσχουν στο 
ΔΣ, εξ αυτού δε του λόγου ζητήθηκε να κριθεί η όλη συ¬ 
ναλλαγή και να εγκριθεί επί τη βάσει αυτού του δεδομέ¬ 
νου. 

III. Η ΑΛΛΑΤΙΝΗ είναι πολύ μετοχική εταιρεία, εισηγμένη 
στο Χρηματιστήριο Αξιών Αθηνών και εμπορεύεται με 
δικό της δίκτυο διανομής τα προϊόντα που παράγει η θυ¬ 
γατρική της (σεποσοστό 99,9%) ΕΤΑΙΡΙΑ ΔΗΜΗΤΡΙΑΚΩΝ 
ΒΟΡΕΙΟΥ ΕΛΛΑΔΟΣ Α.Β.Ε.Ε. (άλευρα και σιμιγδάλι), κα¬ 
θώς και λοιπά εισαγόμενα ή μη προϊόντα, όπως ειδικά μίγ¬ 
ματα αλεύρων, μαργαρίνες, σουσάμι. Η δε θυγατρική της 
εταιρεία ΕΛΛΗΝΙΚΗ ΒΙΟΜΗΧΑΝΙΑ ΠΑΡΑΓΩΓΗΣ ΚΑΙ 
ΕΜΠΟΡΙΑΣ ΤΡΟΦΙΜΩΝ ΑΝΩΝΥΜΟΣ ΕΤΑΙΡΙΑ-ΕΛΒΙΠΕΤ 
Α.Ε. (99,9%) παράγει και εμπορεύεται κατεψυγμένα σφο- 
λιατοειδή (τυρόπιτες κ.λπ.), ειδικές ζύμες, κρουασάν, 
αρτοσκευάσματα κ.λπ. Οι κυριότεροι πελάτες της είναι οι 


εταιρείες ΚΑΡΑΜΟΛΕΓΚΟΣ ΑΕ, ΕΛΛΗΝΙΚΗ ΕΤΑΙΡΙΑ 
ΜΠΙΣΚΟΤΩΝ ΑΕ, ΓΙΟΥΡΙΜΑΚΑΕ, ΑΒΕΖ ΑΕ, ΚΑΛΟΙΔΑΣ & 
ΣΙΑ ΕΠΕ. Ο ενοποιημένος κύκλος εργασιώντης εταιρείας 
κατά το έτος 1998 στην ελληνική αγορά ανήλθε στο ποσό 
των 10.982.744.546 δρχ. (33.130.651 ΕΟΨ), οι δε εξαγω¬ 
γές ανήλθαν στο ποσό των 302.672.517 δρχ. (913.045 
ΕΟΨ). 

Η Εταιρεία ΜΥΛΟΙ ΑΣΩΠΟΥ, με έδρα την Θεσσαλονίκη, 
είναι νεοϊδρυθείσα εταιρεία, θυγατρική σε ποσοστό 
99,99% της Εταιρείας ΑΛΛΑΤΙΝΗ, και θα δραστηριοποιη¬ 
θεί με την παραγωγή προϊόντων αλέσεως σίτου (αλεύρι, 
σιμιγδάλι, υποπροϊόντα). Η εταιρεία επίσης θα έχει την 
δυνατότητα να εμπορεύεται τόσο τα προϊόντα που παρά¬ 
γει η ΕΤΑΙΡΙΑ ΔΗΜΗΤΡΙΑΚΩΝ ΒΟΡΕΙΟΥ ΕΛΛΑΔΟΣ 
Α.Β.Ε.Ε., θυγατρική της μητρικής της, όσο και προϊόντα 
που η ίδια θα παράγει. Στην εν λόγω εταιρεία πρόκειται να 
μεταβιβάσει η μητρική ΑΛΛΑΤΙΝΗ το εργοστάσιο (μύλο) 
που διατηρεί στην Βοιωτία. 

Η Εταιρεία ΜΥΛΟΙ ΘΡΑΚΗΣ, με έδρα την Αλεξανδρού¬ 
πολη, ιδρύθηκε το 1977 και δραστηριοποιείται μετηνπα- 
ραγωγή και εμπορία προϊόντων αλέσεως σίτου. Ειδικότε¬ 
ρα παράγει και εμπορεύεται άλευρα (αρτοποιίας, πολυ¬ 
τελείας, κ.λ.π.) καθώς και υποπροϊόντα αλέσεως σίτου, 
ενώ πραγματοποιεί και εξαγωγές αλεύρων. Διαθέτει απο¬ 
θηκευτικούς χώρους στην Αλεξανδρούπολη, Θεσσαλονί¬ 
κη, Αθήνα και Βοιωτία. Οι κυριότεροι πελάτες της εται¬ 
ρείας είναι οι εταιρείες ΟΗΙΡΙΤΑΙΝΤΕΒΝΑΤΙΟΝΑΙΑΒΕΕ, 
ΚΑΝΑΚΙ ΑΕ, ΕΛΛΗΝΙΚΗ ΕΤΑΙΡΙΑ ΜΠΙΣΚΟΤΩΝ ΑΕ, ΑΡΤΟ¬ 
ΒΙΟΜΗΧΑΝΙΑ ΕϋΤΕ ΑΕ, ΑΡΑΜΠΑΤΖΗΣ Κ. & Μ. ΑΒΕΕ. Η 
εταιρεία δεν συμμετέχει σε άλλες επιχειρήσεις. Ο κύκλος 
εργασιώντης στην ελληνική αγορά, κατά το έτος 1998, 
ανήλθε στο ποσό των 5.468.873.000 δρχ. (16.497.454 
ΕΟυ), οι δε εξαγωγές της εταιρείας ανήλθαν στο ποσό 
των 93.127.000 δρχ. (280.928 ΕΟΨ). 

IV. Η σχετική αγορά προϊόντων περιλαμβάνει το σύνολο 
των προϊόντων που θεωρούνται από τον καταναλωτή 
εναλλάξιμα ή δυνάμενα να υποκατασταθούν μεταξύ τους 
λόγω των χαρακτηριστικών τους, των τιμών τους και της 
σκοπούμενης χρήσεώς τους. 

Ο κλάδος των προϊόντων αλέσεως σίτου (άλευρα, σιμι¬ 
γδάλι, υποπροϊόντα) είναι ο οικονομικός κλάδος που ε¬ 
μπλέκεται στην παρούσα συναλλαγή. Ειδικότερα, η υπό 
κρίση συναλλαγή αφορά, τις παρακάτω σχετικές αγορές: 
1) αλεύρων για χρήση στη βιοτεχνική και βιομηχανική αρ¬ 
τοποιία και ζαχαροπλαστική, 2) σιμιγδαλιού για την πα¬ 
ραγωγή ζυμαρικών και για χρήση στη ζαχαροπλαστική, 3) 
υποπροϊόντων αλέσεως σίτου, 4) τυποποιημένων αλεύ¬ 
ρων για οικιακή χρήση. 

Η σχετική γεωγραφική αγορά περιλαμβάνει την περιο¬ 
χή, στην οποία οι ενδιαφερόμενος επιχειρήσεις πωλούν 
τα σχετικά προϊόντα υπό επαρκώς ομοιογενείς συνθήκες 
ανταγωνισμού. 

Στην συγκεκριμένη περίπτωση ως σχετική γεωγραφική 
αγορά θεωρείται αυτή του συνόλου της ελληνικής επι¬ 
κράτειας. 

Σχετικώς με τα μερίδια αγοράς των εμπλεκομένων στην 
συναλλαγή εταιρειών, καθώς και αυτά των κυριοτέρων 
ανταγωνιστών τους (βάσει όγκου πωλήσεων) σε εθνικό 
επίπεδο, εκτιμάται ότι αυτά για το έτος 1998, έχουν ως 
εξής: Στην αγορά των αλεύρων για χρήση στη βιοτεχνική 
και βιομηχανική αρτοποιία και ζαχαροπλαστική η εταιρεία 
Κυλινδρόμυλος Λούλη ΑΕ κατέχει μερίδιο 16%, η εταιρεία 
Μύλοι Αγ. Γεωργίου ΑΕ 13% (οι δύο αυτές εταιρείες ανή- 

κουν στον ίδιο όμιλο), η Αλλατίνη ΑΕ 9%-10%, η εταιρεία 
Μύλοι Κρήτης 5,5%-6%, η εταιρεία Μύλοι Παπαφίλη 5%, 
η Μύλοι Θράκης 5,5%-6%, η εταιρεία Κυλινδρόμυλοι Σα- 
ραντόπουλος ΑΕ 4% και οι λοιποί 40% - 42%. 

Στην αγορά σιμιγδαλιού για την παραγωγή ζυμαρικών 
και για χρήση στη ζαχαροπλαστική η εταιρεία Κίκιζας 
ΑΒΕΕ Τροφίμων έχει μερίδιο 25%-26%, η εταιρεία Μύλοι 
Αγ. Γεωργίου ΑΕ 14%-15%, η εταιρεία Θηβαϊκή Αλευρο¬ 
βιομηχανία ΑΕ 10,5%-11,5%, η εταιρεία Κυλινδρόμυλοι 
Αυλώνος Π. Δάκος Α.Ε. 9%-10%, η εταιρεία Κυλινδρόμυ¬ 
λος Λούλη ΑΕ (που ανήκει στον ίδιο όμιλο με την εταιρεία 
Μύλοι Αγίου Γεωργίου ΑΕ) 9%-10%, η Αλλατίνη ΑΕ5%-6% 
και οι λοιποί 21,5%-27,5%. Στην εν λόγω αγορά, η εταιρεία 
ΜΥΛΟΙ ΘΡΑΚΗΣ δεν δραστηριοποιείται. 

Στην αγορά των υποπροϊόντων αλέσεως σίτου (πίτυρα, 
άλφες, βήτες) η εταιρεία Μύλοι Αγ. Γεωργίου ΑΕ έχουν 
μερίδιο 20%, η ανήκουσα στον ίδιο όμιλο εταιρεία Κυλιν¬ 
δρόμυλοι Λούλη ΑΕ 18,5%-19%, η Αλλατίνη ΑΕ 11%, η 
Μύλοι Θράκης 6%, η εταιρεία Μύλοι Κρήτης 5,5%-6%, η 
εταιρεία Μύλοι Παπαφίλη 5%, η εταιρεία Κυλινδρόμυλοι 
Σαραντόπουλος ΑΕ 3%-3,5%, η εταιρεία Θηβαϊκή Αλευ¬ 
ροβιομηχανία ΑΕ 3%, η εταιρεία Κυλινδρόμυλοι Αυλώνος 
Π. Δάκος Α.Ε 3% και οι λοιποί 23,5%-37%. 

Τέλος στην αγορά των τυποποιημένων αλεύρων για οι¬ 
κιακή χρήση η Ελληνική Εταιρεία Μπισκότων ΑΕ έχει με¬ 
ρίδιο 39%-41%, η εταιρεία Μύλοι Αγίου Γεωργίου ΑΕ 
24,5% - 26%, η εταιρεία Γιώτης ΑΕ 20%-21%, η Αλλατίνη 
ΑΕ 4%-4,5%, η εταιρεία Μύλοι Κρήτης 4,5% -5% και οι λοι¬ 
ποί 2,5%- 8%. Στην εν λόγω αγορά, η εταιρεία ΜΥΛΟΙ 
ΘΡΑΚΗΣ δεν δραστηριοποιείται. 

Από τα παραπάνω προκύπτει ότι το συνολικό μερίδιο 
αγοράς των εμπλεκομένων στην συναλλαγή εταιρειών 
ΑΛΛΑΤΙΝΗ και ΜΥΛΟΙ ΘΡΑΚΗΣ ανέρχεται στα άλευρα για 
χρήση στη βιοτεχνική και βιομηχανική αρτοποιία και ζα¬ 
χαροπλαστική σε 15%, ενώ στα υποπροϊόντα αλέσεως σί¬ 
του σε 17% περίπου. Στις αγορές σιμιγδαλιού για την πα¬ 
ραγωγή ζυμαρικών και για χρήση στη ζαχαροπλαστική, 
καθώς και τυποποιημένων αλεύρων για οικιακή χρήση, 
στην οποία δραστηριοποιείται μόνο η εταιρεία ΑΛΛΑΤΙ- 
ΝΗ, το μερίδιο αγοράς της ανήλθε σε 5%-6% και 4%-4,5% 
αντίστοιχα. 

Ο κλάδος της αλευροβιομηχανίας στην Ελλάδα χαρα¬ 
κτηρίζεται από την ύπαρξη ολιγάριθμων μεγάλου μεγέ¬ 
θους σύγχρονων βιομηχανικών μονάδων, ενός μικρού α¬ 
ριθμού βιομηχανιών μεσαίου μεγέθους και τέλος από ένα 
μεγάλο αριθμό επιχειρήσεων μικρού μεγέθους με περιο¬ 
ρισμένη δυναμικότητα και ανάλογο μηχανολογικό εξοπλι¬ 
σμό. 

V. Σύμφωνα με το άρθρο 4, παρ. 2, εδάφ. α και β του 
Ν. 703/77, όπως ισχύει, συγκέντρωση πραγματοποιείται 
α) όταν συγχωνεύονται με κάθε τρόπο δύο ή περισσότε¬ 
ρες προηγουμένως ανεξάρτητες επιχειρήσεις, β) όταν 
ένα ή περισσότερα πρόσωπα που ελέγχουν ήδη μία του¬ 
λάχιστον επιχείρηση, ή μία ή περισσότερες επιχειρήσεις, 
αποκτούν άμεσα ή έμμεσα τον έλεγχο του συνόλου ή τμη¬ 
μάτων μιας ή περισσοτέρων άλλων επιχειρήσεων. 

Στην υπό κρίση υπόθεση η ίδρυση της εταιρείας ΜΥΛΟΙ 
ΑΣΩΠΟΥ από την εταιρεία ΑΛΛΑΤΙΝΗ ως 100% θυγατρι¬ 
κή εταιρεία αυτής δεν εμπίπτει στο πεδίο εφαρμογής του 
νόμου 703/1977, όπως ισχύει, και επομένως δεν τίθεται 
θέμα εγκρίσεώς της από την Επιτροπή Ανταγωνισμού. 

Η συμμετοχή της εταιρείας ΜΥΛΟΙ ΘΡΑΚΗΣ στο μετο¬ 
χικό κεφάλαιο της εταιρείας ΜΥΛΟΙ ΑΣΩΠΟΥ με ποσοστό 


45%, ακόμη και αν συνοδεύεται από συμμετοχή της στο 
Δ.Σ. σύμφωνα με τα δικαιώματα που της δίδει ο Ν. 
2190/1920 περί Α.Ε., όπως ισχύει σήμερα, καθώς και το 
καταστατικό της εταιρείας, δεν οδηγεί σε έλεγχο της 
εταιρείας αυτής από την ΜΥΛΟΙ ΘΡΑΚΗΣ ούτε σε κοινό 
έλεγχο με την εταιρεία ΑΛΛΑΤΙΝΗ. Η τελευταία, κατέχου- 
σα το 55% του μετοχικού κεφαλαίου της ΜΥΛΟΙ ΑΣΩΠΟΥ 
παραμένει η μόνη ελέγχουσα εταιρεία, δηλ. οι ΜΥΛΟΙ 
ΑΣΩΠΟΥ παραμένουν θυγατρική της ΑΛΛΑΤΙΝΗ όπως και 
προ της συμμετοχής της ΜΥΛΟΙ ΘΡΑΚΗΣ κατά 45% στο 
μετοχικό κεφάλαιο αυτής. Η συμμετοχή της ΜΥΛΟΙ ΘΡΑ¬ 
ΚΗΣ δεν αποτελεί επομένως συγκέντρωση κατά την έν¬ 
νοια του άρθρου 4 παράγρ. 2 Ν. 703/1977, όπως ισχύει, 
ούτε οδηγεί σε ίδρυση κοινής θυγατρικής εταιρείας κατά 
την έννοια του άρθρου 4 παράγρ. 5 του αυτού νόμου, δηλ. 
επιχειρήσεως κοινά ελεγχόμενης από τις εταιρείες ΑΛΛΑ- 
ΤΙΝΗ και ΜΥΛΟΙ ΘΡΑΚΗΣ. Κατά συνέπειαν δεν τίθεται ζή¬ 
τημα χαρακτηρισμού της εταιρείας αυτής ως συγκεντρώ- 
σεως ή συμπράξεως σύμφωνα με τα κριτήρια της προα- 
ναφερθείσας διατάξεως περί κοινών επιχειρήσεων. 

VI. Η συμμετοχή της ΜΥΛΟΙ ΘΡΑΚΗΣ στο μετοχικό κε¬ 
φάλαιο κατά ποσοστό 45% της εταιρείας ΜΥΛΟΙ ΑΣΩ¬ 
ΠΟΥ, η οποία ανήκει στην ανταγωνίστρια εταιρεία ΑΛΛΑ- 
ΤΙΝΗ, πρέπει περαιτέρω να εξετασθεί υπό το πρίσμα του 
άρθρου 1 παρ. 1 Ν. 703/1977, όπως ισχύει. Σε περίπτωση 
που δεν προσκρούει στην διάταξη αυτή, πρέπει να χορη¬ 
γηθεί από την Επιτροπή αρνητική πιστοποίηση κατ’ άρ¬ 
θρο 11 Ν. 703/1977, όπως ισχύει. Σε περίπτωση που 
προσκρούει στην ως άνω διάταξη, πρέπει να εξετασθεί η 
δυνατότητα παροχής απαλλαγής (εξαιρέσεως) από την 
απαγόρευση, σύμφωνα με το άρθρο 1§ 3 του αυτού 
νόμου. 

Επειδή τα περιλαμβανόμενα στον φάκελλο στοιχεία, 
ιδίως αυτά που είναι απαραίτητα για παροχή αρνητικής 
πιστοποιήσεως κατ’ άρθρο 11 ή απαλλαγής κατ’ άρθρο 1 
παράγρ. 3 Ν. 703/1977, όπως ισχύει, δεν είναι κατά την 
κρίση της Επιτροπής επαρκή προς σχηματισμό πλήρους 
δικανικής πεποιθήσεως, η διαδικασία πρέπει να αναστα¬ 
λεί και να διαταχθούν οι εμπλεκόμενες προαναφερθείσες 
τρεις επιχειρήσεις να συμπληρώσουν τα στοιχεία αυτά. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

1. Αποφαίνεται ότι η από 21.7.1999 γνωστοποιηθείσα, 
σύμφωνα με το άρθρο 4βτου ν.703/77, όπως ισχύει, από¬ 
κτηση από την εταιρεία ΜΥΛΟΙ ΘΡΑΚΗΣ -1. ΟΥΖΟΥΝΟ- 
ΠΟΥΛΟΣ Α.Ε. του 45% του μετοχικού κεφαλαίου της 
εταιρείας ΜΥΛΟΙ ΑΣΩΠΟΥ ΑΝΩΝΥΜΟΣ ΒΙΟΜΗΧΑΝΙΚΗ 
ΚΑΙ ΕΜΠΟΡΙΚΗ ΕΤΑΙΡΕΙΑ ΕΙΔΩΝ ΔΙΑΤΡΟΦΗΣ ΚΑΙ ΑΝΤΙ¬ 
ΠΡΟΣΩΠΕΙΩΝ, ακόμη και αν συνοδεύεται από συμμετο¬ 
χή της πρώτης στο Δ.Σ. της τελευταίας, σύμφωνα με τα 
δικαιώματα που δίδει ο Ν.2190/1920, όπως ισχύει, και το 
καταστατικό της τελευταίας, δεν αποτελεί συγκέντρωση 
κατά την έννοια του άρθρου 4 παράγρ. 2 Ν. 703/1977, 
όπως ισχύει, ούτε οδηγεί σε κοινό έλεγχο επί της τελευ¬ 
ταίας των άνω εταιρειών από την πρώτη και την εταιρεία 
ΑΛΛΑΤΙΝΗ ΑΒΕΕ ΕΙΔΩΝ ΔΙΑΤΡΟΦΗΣ, ΑΝΤΙΠΡΟΣΩ¬ 
ΠΕΙΩΝ, ΤΕΧΝΙΚΩΝ, ΤΟΥΡΙΣΤΙΚΩΝ ΚΑΙ ΝΑΥΤΙΛΙΑΚΩΝ 
ΕΠΙΧΕΙΡΗΣΕΩΝ κατά την έννοια του άρθρου 4 παράγρ. 5 
του αυτού νόμου. 

2. Αναβάλλει να αποφανθεί οριστικώς επί των επικουρι¬ 
κών αιτημάτων για την παροχή αρνητικής πιστοποιήσεως, 
κατ’ άρθρο 11, ή άλλως απαλλαγής, κατ’ άρθρο 1 παρά¬ 
γρ. 3 Ν. 703/77, όπως ισχύει, και υποχρεώνειτις επιχειρή- 

σεις ΜΥΛΟΙ ΘΡΑΚΗΣ -1. ΟΥΖΟΥΝΟΠΟΥΛΟΣ Α.Ε., ΜΥΛΟΙ 
ΑΣΩΠΟΥ ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ Ε¬ 
ΤΑΙΡΕΙΑ ΕΙΔΩΝ ΔΙΑΤΡΟΦΗΣ ΚΑΙ ΑΝΤΙΠΡΟΣΩΠΕΙΩΝ και 
ΑΛΛΑΤΙΝΗ ΑΒΕΕ ΕΙΔΩΝ ΔΙΑΤΡΟΦΗΣ, ΑΝΤΙΠΡΟΣΩΠΕΙ¬ 
ΩΝ, ΤΕΧΝΙΚΩΝ, ΤΟΥΡΙΣΤΙΚΩΝ ΚΑΙ ΝΑΥΤΙΛΙΑΚΩΝ ΕΠΙ¬ 
ΧΕΙΡΗΣΕΩΝ να προσκομίσουν πλείονα στοιχεία, τα οποία 
να αιτιολογούντο ως άνω αιτήματα. 

Η απόφαση εκδόθηκετην23η Νοεμβρίου 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Συντάξας την Απόφαση Ο Πρόεδρος 

ΚΩΝ/ΝΟΣ ΗΛΙΟΠΟΥΛΟΣ ΣΤΑΥΡΟΣ ΑΡΓΥΡΟΠΟΥΛΟΣ 

Η Γραμματέας 

ΑΛΕΞΑΝΔΡΑ-Μ ΑΡΙΑ ΤΑΡΑΜ ΠIΚΟΥ 

-♦- 

ΑΠΟΦΑΣΗ ΑΡΙΘΜ. 99/11/1999 (5) 

Η από 21.4.1999 αίτηση της Εταιρείας «ΑΝΕΓΕΡΣΗ 
ΑΕΒΕ» για τη λήψη ασφαλιστικών μέτρων, σύμφωνα 
με το άρθρο 9παρ. 4 του Ν. 703/77, όπως ισχύει, κατά 
α) του X. Σαμόλαδά, β) του Β. Σαμόλαδά, ως νομίμων 
εκπροσώπων της επιχειρήσεως «ΑΜΜΟΡΥΧΕΙΑ ΑΞΙ¬ 
ΟΥ - ΣΑΜΟΛΑΔΑ» και γ) του Ν. Μπούτση, εμπόρου λα¬ 
τομικών προϊόντων. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 15η Ιουλίου 1999, ημέρα Πέμπτη 
και ώρα 9:30 π.μ. με την εξής σύνθεση : 

Πρόεδρος: 

Σταύρος Αργυρόπουλος 

Μέλη: 

Νικόλαος Στυλιανάκης, 

Παναγιώτης Μαντζουράνης, κωλυομένου του τακτικού 

Χαριλάου Χάρακα, 

Λεωνίδας Νικολούζος και 

Μελίνα Μουζουράκη 

Γ ραμματέας: 

Αλεξάνδρα-Μαρία Ταραμπίκου. 

Τα λοιπά τακτικά ή/και αναπληρωματικά μέλη, καίτοι 
προσκληθέντα, απούσιαζαν λόγω δικαιολογημένου κω¬ 
λύματος. 

Θέμα της Συνεδριάσεως ήταν η από 21.4.1999 αίτηση 
της εταιρείας ΑΝΕΓΕΡΣΗ Α.Ε.Β.Ε. για τη λήψη ασφαλι¬ 
στικών μέτρων, σύμφωνα με το άρθρο 9 παρ. 4 του Ν. 
703/77 όπως ισχύει, κατά (α) του Χρήστου Βασ. Σαμόλα¬ 
δά, (β) του Βασιλείου Χρ. Σαμόλαδά, ως νομίμων εκπρο¬ 
σώπων της επιχειρήσεως ΑΜΜΟΡΥΧΕΙΑ ΑΞΙΟΥ-ΣΑΜΟ- 
ΛΑΔΑ και (γ) του Νικολάου Μπούτση, εμπόρου λατομικών 
προϊόντων. 

Στη συνεδρίαση παρέστησαν α) η αιτούσα δια του πλη¬ 
ρεξουσίου της δικηγόρου Ιωάννη Οικονομίδη, β) οι Χρή- 
στος Βασ. Σαμολαδάς και Βασίλειος Χρ. Σαμολαδάς, ο 
μεν πρώτος δια, ο δε δεύτερος μετά του κοινού πληρε¬ 
ξουσίου τους δικηγόρου Γεωργίου Ζαφειρούδη και γ) ο 
Νικόλαος Βασ. Μπούτσης, αυτοπροσώπως. 

Στην αρχή της συνεδρίασης, το λόγο έλαβε η Γενική Ει- 
σηγήτριατης Γραμματείας Σοφία Καμπερίδου, η οποία α¬ 
νέπτυξε την υπ’ αριθμ. πρωτ. 1043/13.7.1999 γραπτή ει¬ 
σήγηση της Υπηρεσίας επί της υποθέσεως και πρότεινε 
την απόρριψη της αίτησης, για τους λόγους που η εισή¬ 


γηση αναλυτικά εκθέτει. Στη συνέχεια έλαβαντο λόγο τό¬ 
σο η αιτούσα όσο και οι καθ’ ων, ανέπτυξαν τις απόψεις 
τους και έδωσαν τις πληροφορίες και τις διευκρινίσεις 
που ζήτησαν ο Πρόεδρος και τα μέλη της Επιτροπής που 
έλαβαντο λόγο και η μεν πρώτη ζήτησε την παραδοχή της 
αιτήσεως, οι δε καθ’ ων την απόρριψη αυτής, αναφερό- 
μενοι και στα υπομνήματά τους, που θα καταθέσουν. 
Εδόθη δε προθεσμία, μέχρι τις 20 Ιουλίου 1999, στα εν¬ 
διαφερόμενο μέρη να προσκομίσουν υπομνήματα. 

Η Επιτροπή Ανταγωνισμού συνήλθε σε διάσκεψη στην 
ίδια ως άνω αίθουσα 611, την 30η Ιουλίου 1999, ημέρα 
Πέμπτη και ώρα 9.30 π.μ., κατά την οποία, αφού έλαβε 
υπόψη της τα στοιχεία του φακέλου, την Εισήγηση της 
Γ ραμματείας, τις απόψεις που διετύπωσαν εγγράφως 
και προφορικώς τα ενδιαφερόμενο μέρη κατά την συζή¬ 
τηση της υποθέσεως και τα υπομνήματα που αυτά υπέ¬ 
βαλαν, 

ΣΚΕΦΘΗΚΕ ΩΣ ΕΞΗΣ: 

1.1. Με την από 21.4.99 αίτησή της και μετά από την 
υποβολή σχετικής καταγγελίας στις 21.4.99, η εταιρεία με 
την επωνυμία ΑΝΕΓΕΡΣΗ Α.Ε.Β.Ε. Ανώνυμη Εμπορική 
Βιομηχανική Εταιρεία (εφεξής ΑΝΕΓΕΡΣΗ) ζήτησε τη λή¬ 
ψη ασφαλιστικών μέτρων κατά των Χρήστου Βασ. Σαμό¬ 
λαδά και Βασιλείου Χρ. Σαμόλαδά, ως νομίμων εκπροσώ¬ 
πων της επιχειρήσεως ΑΜΜΟΡΥΧΕΙΑ ΑΞΙΟΥ - ΣΑΜΟΛΑ¬ 
ΔΑ (εφεξής αμμορυχεία Σαμόλαδά) και του Νικολάου 
Μπούτση, εμπόρου λατομικών προϊόντων, ισχυριζόμενη 
ότι η συμπεριφορά των καθ’ ων συνιστά καταχρηστική εκ¬ 
μετάλλευση σχέσης οικονομικής εξάρτησης σύμφωνα με 
το άρθρο 2ατου Ν. 703/77, όπως ισχύει. 

2. Η αιτούσα εταιρεία ΑΝΕΓΕΡΣΗ δραστηριοποιείται 
στον τομέα των κατασκευών και μεταξύ άλλων είχε συνά¬ 
ψει συμφωνίες εργολαβίας με την τεχνική εταιρεία 
"ΗΟΟΗΤΙΕΡ", ανάδοχοτου έργου κατασκευής του αερο¬ 
δρομίου των Σπάτων, για την εκτέλεση διαφόρων τεχνι¬ 
κών καιχωματουργικώνέργωντου αεροδρομίου, μεταξύ 
των οποίων και το έργο επιστρώσεως τμήματος των αε¬ 
ροδιαδρόμων. Για το έργο επιστρώσεως των αεροδρια- 
δρόμων απαιτείται, κατά τον ανάδοχο του έργου, άμμος 
ανταποκρινόμενη σε συγκεκριμένες προδιαγραφές (π.χ. 
η ποσότητα άμμου με κόκκους διαμέτρου μικρότερης των 
0,063 χιλιοστών δεν πρέπει να ξεπερνά το 5%), προδια¬ 
γραφές που ικανοποιούνται από μη κονιορτοποιημένη 
άμμο που είναι διαθέσιμη στην περιοχή της Βόρειας Ελ¬ 
λάδος. Επειδή στην Ελλάδα δεν υπάρχει παραγωγός που 
να εκμεταλλεύεται εμπορικά άμμο με τις ανωτέρω προ¬ 
διαγραφές, η "ΗΟΟΗΤΙΕΡ" έδωσε προς την αιτούσα εται¬ 
ρεία ΑΝΕΓΕΡΣΗ δύο εντολές προμήθειας άμμου 12.000 
τόνων η κάθε μία περίπου, παρέχοντάς της δικαίωμα προ¬ 
τίμησης (ΟρΙίοη) άλλων 36.000 τόνων το ανώτερο. 

Η αιτούσα, μετά από μεταλλειολογικές και γεωλογικές 
έρευνες, εντόπισε επαρκή και εκμεταλλεύσιμα κοιτάσμα¬ 
τα ψιλής άμμου κοκκομετρικής διαβάθμισης 0-2 χιλιοστά 
στις εκβολές του ποταμού Αξιού όπου δραστηριοποιείται 
η ατομική επιχείρηση (αμμορυχείο) του πρώτου των καθ’ 
ων, Χρήστου Βασ. Σαμόλαδά. 

Στη συνέχεια και προς εκτέλεση των εν λόγω υποχρεώ- 
σεών της, η αιτούσα ανέθεσε την εξόρυξη του προϊόντος 
στην επιχείρηση του Χρήστου Βασ. Σαμόλαδά και ανέ¬ 
πτυξε σύστημα για την εκφόρτωση και μεταφορά της άμ¬ 
μου με πλοία μικρού βυθίσματος της ναυτιλιακής εταιρεί¬ 
ας Ν/ΕΒΙΤΑδ 3ΗΙΡΙΝΟ &ΤΡΑΟΙΝΘ (ΙΙ3Α) Ι_1ά. Συγκεκριμέ- 

να, η αιτούσα συμφώνησε με τον πρώτο των καθ’ ων την 
αγορά 32.860 κυβικών μέτρων ήδΟ.ΟΟΟτόνων άμμου κοκ- 
κομετρικής διαβάθμισης 0-2 χιλιοστά (1κ.μ=1,7 τόνους), 
την αξία των οποίων εκ δρχ. 31.860.000προκατέβαλε. Κα¬ 
τά τους ισχυρισμούς της αιτούσης μέχρι την 7.1.1999 η 
επιχείρηση αμμορυχεία Σαμόλαδά της παρέδωσε 14.106 
κ.μ ή 23.980 τόνους άμμου αξίας 14.980.572 δρχ. οπότε 
και διέκοψε τις προς αυτήν παραδόσεις αρνούμενη αιφνί¬ 
δια και αδικαιολόγητα την παράδοση της υπόλοιπης πο¬ 
σότητας, δηλαδή των 15.738 κ.μ ή 26.020 τόνων άμμου η 
αξία της οποίας είχε προκαταβληθεί. Αντ’ αυτού, κατά 
τους ισχυρισμούς της αιτούσης, η επιχείρηση αμμορυ¬ 
χεία Σαμόλαδά συνήψε, μέσω του τρίτου των καθ’ ων 
Νικολάου Μπούτση, σύμβαση πώλησης άμμου με την 
εταιρεία ΗΟΟΗΤΙΕΡ, με δελεαστική προσφορά 5.000 
δρχ. ανά μετρικό τόνο άμμου, αντί των 5.800 δρχ. που 
είχε συμφωνήσει η αιτούσα με την ΗΟΟΗΤΙΕΡ. Η εν λόγω 
εμπορική συμπεριφορά του τρίτου των καθ’ ων Νικολάου 
Μπούτση είχε ως αποτέλεσμα, κατά τους ισχυρισμούς 
της αιτούσης, την εξάλειψη της προοπτικής συνεργασίας 
της με την ΗΟΟΗΤΙΕΡ πλήττοντας την άριστη φήμη της 
εταιρείας. 

Η αιτούσα, δια της υπό κρίση αιτήσεώςτης, ισχυρίζεται 
ότι οι δύο πρώτοι των καθ’ ων, ως εκπρόσωποι της επιχεί¬ 
ρησης ΑΜΜΟΡΥΧΕΙΑ ΑΞΙΟΥ - ΣΑΜΟΛΑΔΑ σε συνεργασία 
με τον Ν. Μπούτση, αιφνίδια και αδικαιολόγητα αρνή- 
θηκαν την παράδοση της υπόλοιπης προπληρωθείσας 
ποσότητας άμμου κατά παράβαση του άρθρου 2α του 
Ν. 703/77 όπως ισχύει, και κατά τρόπο αθέμιτο προέβη- 
σαν σε αρπαγή της τεχνογνωσίας ανεύρεσης και μετα¬ 
φοράς της άμμου ενώ με τη μεταξύ τους σύμπραξη κατά- 
φεραν να προσελκύσουν την εταιρεία ΗΟΟΗΤΙΕΡ με 
μεθόδους αντίθετους προς τα χρηστά ήθη. 

3. Ο πρώτος των καθ’ ων διατηρεί από 19.7.1993 την 
ατομική επιχείρηση "ΑΜΜΟΡΥΧΕΙΑ ΑΞΙΟΥ-ΣΑΜΟΛΑΔΑ"η 
οποία ασχολείται με την εξόρυξη και λήψη άμμου για οι¬ 
κοδομική κυρίως χρήση αλλά και για την κατασκευή σκυ¬ 
ροδέματος διατηρούσα συγκρότημα εξορύξεως άμμου, 
στη θέση Πρόχωμα του Αξιού ποταμού. Στα πλαίσια της 
επιχειρηματικής του δραστηριότητας συνήψε την από 
8.12.1998 συμφωνία της με την αιτούσα δυνάμει της 
οποίας ο αϊτών ανέλαβε την υποχρέωση να προμηθεύσει 
την αιτούσα με κατ’ αρχήν ποσότητα 30.000 κ.μ. ψιλής 
άμμου εξορρυσσόμενης από τον Αξιό ποταμό (θέση Πρό¬ 
χωμα) αντί του συμφωνηθέντος μεταξύ τους τιμήματος 
και επί αυτοκινήτου και για το χρονικό διάστημα Δεκεμ¬ 
βρίου 1998-Ιανουαρίου 1999. Κατά τους ισχυρισμούςτου 
πρώτου των καθ’ ων, η αιτούσα, με δική της αποκλειστικά 
απόφαση και ευθύνη, διέκοψε τις παραλαβές στις 7.1.99 
παρά το γεγονός ότι μέχρι τότε είχε παραλάβει μόνο 
14.106 κ.μ. άμμου αξίας 14.980.000 δρχ. ενώ είχεπροκα- 
ταβάλει στον καθής το ποσό των 31.7860.000 δρχ., επα¬ 
νήλθε δε μόλις στις αρχές Απριλίου 1999 και ζήτησε με 
την από 2.4.1999 επιστολή της τη συνέχιση των παραλα¬ 
βών άμμου. Σε απάντηση του αιτήματος της αιτούσης ο 
πρώτος των καθ’ ων απέστειλε την από 15.4.99 εξώδικο 
πρόσκληση με την οποία καλούσε την αιτούσα να παρα- 
λάβει την υπόλοιπη ποσότητα που αντιστοιχεί στο πιστω¬ 
τικό υπόλοιπο των 16.713.756 δρχ. 

4. Ο δεύτερος των καθ’ ων είναι πατέρας του πρώτου 
των καθ’ ων και έχει διακόψει την επιχειρηματική του δρα¬ 
στηριότητα από 30.12.1994, και ισχυρίζεται ότι δεν έχει 
καμμία επιχειρηματική σχέση με την αιτούσα και ότι συ¬ 


νεπώς πρέπει η υπό κρίση αίτηση να απορριφθεί ως προς 
αυτόν ελλείψει παθητικής νομιμοποιήσεως. 

5. Ο τρίτος των καθ’ ων Νικόλαος Μπούτσης διατηρεί ε¬ 
μπορική επιχείρηση διακίνησης λατομικών προϊόντων με 
έδρα τα Καλύβια Αττικής. Ο Νικόλαος Μπούτσης στις 
31.3.99 συμφώνησε με την εταιρεία ΗΟΟΗΤΙΕΡ την προ¬ 
μήθεια άμμου 0-2 χιλιοστά και μέχρι 80.000τόνους, κατά 
δε το χρονικό διάστημα Απριλίου-Μαΐου 1999 παρέδωσε 
στην ΗΟΟΗΤΙΕΡ 40.000 τόνους άμμου. Ο τρίτος των καθ’ 
ων ισχυρίζεται ότι δεν έχει καμμία επιχειρηματική σχέση 
με την αιτούσα και ότι συνεπώς πρέπει η υπό κρίση αίτη¬ 
ση να απορριφθεί ως προς αυτόν ελλείψει παθητικής νο- 
μιμοποιήσεως. 

II. Σύμφωνα με το άρθρο 9 παρ.4 του Ν. 703/77, όπως ι¬ 
σχύει, "η Επιτροπή Ανταγωνισμού είναι αποκλειστικά αρ¬ 
μόδια να λάβει ασφαλιστικά μέτρα αυτεπάγγελτα, κατό¬ 
πιν αίτησης αυτού που έχει υποβάλει καταγγελία, κατά το 
άρθρο 24 του παρόντος ή κατόπιν αίτησης του Υπουργού 
Εμπορίου, όταν πιθανολογείται παράβαση των άρθρων 1, 
2 και 2α του παρόντος και συντρέχει επείγουσα περίπτω¬ 
ση προς αποτροπή άμεσα επικείμενου κινδύνου ανεπα¬ 
νόρθωτης βλάβης στον αιτούντα ή στο δημόσιο συμφέ¬ 
ρον". 

Στην υπό εξέταση υπόθεση, η αιτούσα ισχυρίζεται ότι η 
συμπεριφορά των καθ’ ων συνιστά καταχρηστική εκμε¬ 
τάλλευση της σχέσης οικονομικής εξάρτησηςτης (άρθρο 
2α) και κατά συνέπεια ασκήθηκε παραδεκτώς. 

Σύμφωνα με το άρθρο 2α του Ν. 703/77 όπως ισχύει, 
"απαγορεύεται η καταχρηστική εκμετάλλευση από μία ή 
περισσότερες επιχειρήσεις, της σχέσης οικονομικής 
εξάρτησης, στην οποία βρίσκεται προς αυτήν ή αυτές μία 
επιχείρηση που κατέχει θέση πελάτη ή προμηθευτή τους 
ακόμη και προς ένα ορισμένο είδος προϊόντων ή υπηρε¬ 
σιών και δεν διαθέτει ισοδύναμη εναλλακτική λύση. Η 
καταχρηστική αυτή εκμετάλλευση μπορεί να συνίσταται 
ιδίως στην επιβολή αυθαιρέτων όρων συναλλαγής, στην 
εφαρμογή διακριτικής μεταχείρισης ή στην αιφνίδια και 
αδικαιολόγητη διακοπή μακροχρόνιων εμπορικών σχέ¬ 
σεων". 

Κατά την έννοια της ως άνω διάταξης, απαγορεύεται α¬ 
πό τις επιχειρήσεις η καταχρηστική εκμετάλλευση της 
σχέσης οικονομικής εξάρτησης στην οποία βρίσκονται 
προς αυτές πελάτες ή προμηθευτές τους οι οποίοι δεν 
διαθέτουν ισοδύναμες εναλλακτικές λύσεις υπό την 
έννοια είτε ότι δεν προσφέρονται καθόλου εναλλακτικές 
λύσεις, είτε ότι οι υπάρχουσες συνδέονται με σοβαρά μει¬ 
ονεκτήματα γιατην εξαρτημένη επιχείρηση. Η οικονομική 
εξάρτηση εμπόρου από προμηθευτή μπορεί να προκύ¬ 
πτει από το γεγονός ότι ο πρώτος έχει, λόγω της μακρό¬ 
χρονης συνεργασίας του και των επενδύσεων που έκανε, 
προσαρμόσει την επιχείρησή του στις ανάγκες διάθεσης 
και προώθησης των προϊόντων του δευτέρου, ώστε δεν 
θα μπορούσε να στραφεί σε εναλλακτικές πηγές εφοδια¬ 
σμού χωρίς να υποστεί σοβαρές οικονομικές θυσίες. 

Εξάλλου για τη λήψη ασφαλιστικών μέτρων δεν αρκεί 
να πιθανολογείται παράβαση της παραπάνω διάταξης 
του άρθρου 2α, αλλά και να συντρέχει επείγουσα περί¬ 
πτωση προς αποτροπή άμεσα επικείμενου κινδύνου 
ανεπανόρθωτης βλάβης στην αιτούσα επιχείρηση ή στο 
δημόσιο συμφέρον. 

III. Από όλα τα στοιχεία του φακέλου της υπόθεσης, τις 
δηλώσεις και τις εξηγήσεις των πληρεξουσίων της αιτού- 
σης και των καθ’ ων η αίτηση, τα εκατέρωθεν προσκομι- 

σθέντα αποδεικτικά στοιχεία και γενικά από όλη την ενώ¬ 
πιον της Επιτροπής διεξαχθείσα διαδικασία, πιθανολογή¬ 
θηκε ότι η αιτούσα είχε πληθώρα εναλλακτικών λύσεων 
(προμηθευτών) δεδομένου ότι πιθανολογήθηκε ότι στην 
περιοχή του ποταμού Αξιού δραστηριοποιούνται, εκτός 
από την επιχείρηση Σαμόλαδά, και άλλες επιχειρήσεις 
εξόρυξης άμμου, ότι τα αποθέματα του Αξιού σε ψιλή 
άμμο 0-2 χιλιοστά ξεπερνούντα 75.000.000 κυβικά μέτρα 
και ότι και αν ακόμη ο πρώτος των καθ’ ων είχε διακόψει 
τη συνεργασία του με την αιτούσα, η αιτούσα είχε τη δυ¬ 
νατότητα να προμηθεύεται από άλλες επιχειρήσεις ίδιο 
τύπο άμμου χωρίς να δημιουργηθούν για αυτήν σοβαρές 
οικονομικές ζημίες. Συνεπώς πιθανολογήθηκε ότι μεταξύ 
της αιτούσης και του πρώτου των καθ’ ων δεν υπήρξε σχέ¬ 
ση οικονομικής εξάρτησης, ως εκ τούτου δε η υπό κρίση 
αίτηση πρέπει ν’ απορρκρθεί ως προς τον πρώτο των καθ’ 
ων ως ουσία αβάσιμος δεδομένου ότι η απαγόρευση του 
άρθρου 2ατου Ν. 703/77 ως ισχύει, προϋποθέτει, κατά τα 
προλεχθέντα, την ύπαρξη οικονομικής εξάρτησης της 
οποίας απαγορεύεται η καταχρηστική εκμετάλλευση. 

Κατόπιν των ανωτέρω παρέλκει η εξέταση των λοιπών 
προβαλλομένων από την αιτούσα ισχυρισμών περί αιφνί¬ 
διας διακοπής της συνεργασίας από τον πρώτο των καθ’ 
ων, που πάντως, κατά τις προβλέψεις του νόμου, θα 
έπρεπε να ήταν μακροχρόνια και όχι ενός μηνός, όπως 
στην υπό κρίση υπόθεση, περί δημιουργίας ενός ολοκλη¬ 
ρωμένου πακέτου λύσεων και μεθόδων για την εξεύρεση 
άμμου των απαιτούμενων από τη ΗΟΟΗΤΙΕΡ προδιαγρα¬ 
φών (μεταλλειολογικές και γεωλογικές μελέτες, λύσεις 


στο πρόβλημα της μεταφοράς με πλοία μικρού βυθίσμα¬ 
τος), που πάντως αφορούσαν την ικανοποίηση των συμ¬ 
βατικών της υποχρεώσεων έναντι της ΗΟΟΗΤΙΕΡ και όχι 
σημαντικές επενδύσεις και δαπάνες για την εμπορία των 
προϊόντων του πρώτου των καθ’ ων και περί συνδρομής 
επείγουσας περίπτωσης προς αποτροπή άμεσα επικείμε¬ 
νου κινδύνου ανεπανόρθωτης βλάβης δεδομένου ότι οι 
ισχυρισμοί αυτοί θα ήταν εξεταστέοι αν υπήρχε η σχέση 
οικονομικής εξάρτησης μεταξύ της αιτούσης και του 
πρώτου των καθ’ ων. 

Εξάλλου η υπό κρίση αίτηση πρέπει ν’ απορριφθεί και 
ως προς τους δεύτερο και τρίτο των καθ’ ων δεδομένου 
ότι πιθανολογήθηκε ότι δεν συνδέονται με την αιτούσα με 
σχέση οικονομικής εξάρτησης ώστε να τεθεί ζήτημα κα¬ 
ταχρηστικής εκμετάλλευσης της σχέσης αυτής. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 21.4.99 αίτηση ασφαλιστικών μέ¬ 
τρων της εταιρείας ΑΝΕΓΕΡΣΗ Α.Ε.Β.Ε. 

Η απόφαση εκδόθηκε στην Αθήνα την 2α Δεκεμβρίου 
1999. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Συντάξας την Απόφαση Ο Πρόεδρος 

ΚΩΝ/ΝΟΣ ΗΛΙΟΠΟΥΛΟΣ ΣΤΑΥΡΟΣ ΑΡΓΥΡΟΠΟΥΛΟΣ 

Η Γραμματέας 

ΑΛΕΞΑΝΔΡΑ-ΜΑΡΙΑ ΤΑΡΑΜΠΙΚΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




